ΠΛΑΙΣΙΟ ΓΙΑ ΤΗ ΔΙΑΧΕΙΡΙΣΗ ΚΑΘΥΣΤΕΡΗΣΕΩΝ

ΣΕ ΠΙΣΤΩΤΙΚΕΣ ΔΙΕΥΚΟΛΥΝΣΕΙΣ

ΕΝΤΥΠΟ ΕΝΗΜΕΡΩΣΗΣ ΚΑΙ ΔΗΛΩΣΗΣ/ΣΥΓΚΑΤΑΘΕΣΗΣ ΠΙΣΤΟΥΧΩΝ

Η Κεντρική Τράπεζα της Κύπρου, ως η αρμόδια Εποπτική Αρχή και δυνάμει του άρθρου 41 των περί Εργασιών Πιστωτικών Ιδρυμάτων Νόμων του 1997 έως του 2015 εξέδωσε στις 03.04.2015 Οδηγία σχετικά με τη Διαχείριση Καθυστερήσεων που εμφανίζονται στους πιστοδοτικούς λογαριασμούς των πελατών. Στα πλαίσια αυτά, η Εθνική Τράπεζα της Ελλάδος (Κύπρου) Λτδ (εφεξής, ΄΄η Τράπεζα’’) με το παρόν σας ενημερώνει για τα παρακάτω:

Α. Οι σχέσεις μεταξύ της Τράπεζας και των, δανειοληπτών, πελατών της διέπεται από κανόνες και αρχές στη βάση των οποίων τα δύο μέρη αναπτύσσουν κατανόηση και πλήρη συνεργασία σε κάθε περίπτωση, αλλά ιδιαίτερα όταν οι δανειακές υποχρεώσεις σας παρουσιάζουν καθυστερήσεις και από κοινού απαιτείται η εξεύρεση του καλύτερου δυνατού και προπάντων ρεαλιστικού προγράμματος ρύθμισης ή/και αναδιάρθρωσης τους. Η μη σύμπραξή σας ή η άσκηση παρελκυστικής τακτικής εκ μέρους σας ή ακόμη και η μη παροχή αξιόπιστων οικονομικών πληροφοριών προς την ως άνω κατεύθυνση, δύναται να παύσει τη μεταξύ μας συνεργασία και πιθανόν να οδηγήσει και στη λήψη νομικών μέτρων εναντίον σας, καθώς και την αναγκαστική ρευστοποίηση των εξασφαλιστικών στοιχείων που έχετε παράσχει. Κατά τα ανωτέρω, οφείλετε όπως:

1. συνεργάζεστε πλήρως με την Τράπεζα προκειμένου να επιτευχθεί ένα ρεαλιστικό και βιώσιμο πρόγραμμα ρύθμισης ή/και αναδιάρθρωσης των πιστωτικών διευκολύνσεων που σας έχουν χορηγηθεί.
2. επιδεικνύετε σεβασμό προς τα προβλεπόμενα από τις συμβάσεις και τους όρους των μεταξύ μας συμφωνιών και προς το σκοπό τούτο επιδεικνύετε εντιμότητα και διαφάνεια, ενώ θα πρέπει να ενεργείτε πάντα με καλή πίστη.
3. ανταποκρίνεστε με σύνεση στις προτάσεις ρύθμισης ή/και αναδιάρθρωσης των οφειλών σας, που σας προτείνονται από την Τράπεζα
4. εφόσον προβλέπετε ότι θα αντιμετωπίσετε αδυναμία στην εκπλήρωση των υποχρεώσεων σας, ως καθορίζονται από τις μεταξύ μας συμβάσεις και συμφωνίες, θα πρέπει να επικοινωνείτε άμεσα με την Τράπεζα εκθέτοντας τα πραγματική γεγονότα και συνεργάζεστε προς εξεύρεση κοινά αποδεκτών λύσεων.
5. παρέχετε στην Τράπεζα, εγκαίρως, πλήρη, επικαιροποιημένα και ορθά οικονομικά στοιχεία και πληροφορίες, καθώς και τυχόν πρόσθετα δικαιολογητικά έγγραφα απαιτηθούν, σχετικά με την γένει οικονομική σας κατάσταση, καθώς και τεκμηριωμένα στοιχεία για σχετικές προβλέψεις σας σε μεσοπρόθεσμο ορίζοντα.
6. γνωστοποιείτε ενυπογράφως στην Τράπεζα πληροφορίες σχετικά με τις δανειακές και λοιπές υποχρεώσεις σας σε τρίτες Τράπεζες και δημόσιες Αρχές (π.χ. φορολογικές, κά.) προκειμένου να αξιολογηθεί η συνολική οικονομική σας κατάσταση, ώστε να εξευρεθεί η ρεαλιστικότερη συμφωνία για τη ρύθμιση/αναδιάρθρωση των υποχρεώσεων σας.
7. ως φυσικό πρόσωπο θα παρέχετε ενυπογράφως την Κατάσταση Προσωπικών Οικονομικών Στοιχείων, σύμφωνα με το **Μέρος Β** κατωτέρω.
8. αποφεύγετε οποιαδήποτε ενέργεια που θα μπορούσε να επηρεάσει αρνητικά την οικονομική θέση της Τράπεζας και των θετικών εξασφαλιστικών στοιχείων που έχετε ήδη παράσχει.
9. για διευκόλυνση της μεταξύ μας συνεργασίας για εξεύρεση ενός ικανοποιητικού και ρεαλιστικού προγράμματος ρύθμισης/αναδιάρθρωσης των υποχρεώσεών σας θα πρέπει να φροντίζετε, όπου τούτο είναι δυνατόν, για την παροχή πρόσθετων, χωρίς εμπράγματα βάρη, περιουσιακών στοιχείων ως εξασφάλιση, ούτως ώστε να μην πλήττεται η μελλοντική θέση της Τράπεζας.

Β. Όσον αφορά στα δικαιώματά σας έναντι της Τράπεζας, στο στάδιο όπου οι αρμόδιες Υπηρεσίες της σας προτείνουν προγράμματα ρύθμισης ή/και αναδιάρθρωσης των δανειακών και λοιπών υποχρεώσεών σας (εφεξής, ‘’το πρόγραμμα’’):

1. είστε βέβαιοι πως η Τράπεζα εξέτασε την περίπτωσή σας με διαφάνεια, δικαιοσύνη και επαγγελματικότητα και κατέληξε να σας προτείνει το καλύτερο, ρεαλιστικότερο και αμοιβαία αποδεκτό, πρόγραμμα.

1. οι σχετικές αποφάσεις της για το πρόγραμμα που σας προτείνει είναι πλήρεις και με ακρίβεια τεκμηριωμένες.
2. η Τράπεζα προθύμως θα σας παράσχει κάθε δυνατή βοήθεια για την εκ μέρους σας κατανόηση όλων των προϋποθέσεων και όρων του προγράμματος που σας προτείνεται.
3. έχετε στη διάθεσή σας ικανό και εύλογο χρόνο, κατά τον οποίο θα μπορείτε να εξετάσετε το προτεινόμενο πρόγραμμα και μετά και από δικές σας αξιολογήσεις να αποδεχτείτε τα προτεινόμενα ή να προβείτε σε τεκμηριωμένη, αλλά ισοδύναμη για τη θέση της Τράπεζας, αντιπρόταση.
4. παραμένει στην ευχέρειά σας και εντός του εύλογου κατά τα ως άνω χρόνου, να λάβετε ανεξάρτητη νομική ή οικονομική συμβουλή προκειμένου να αξιολογήσετε το προτεινόμενο από την Τράπεζα πρόγραμμα.

Γ. Όσον αφορά στα δικαιώματά σας κατά το στάδιο εξέτασης και αξιολόγησης προγραμμάτων ρύθμισης/αναδιάρθρωσης και η Τράπεζα σας προτείνει επιλογές για κάποιο τελικό πρόγραμμα αναδιάρθρωσης (εφεξής, ΄΄οι επιλογές΄΄):

1. να συζητάτε τις επιλογές και να σας δίνονται διευκρινίσεις, προκειμένου να βοηθηθείτε στη λήψη απόφασης.
2. να αξιολογείτε, με τη συνδρομή νομικού ή άλλου επαγγελματία, όπου επιθυμείτε, τις επιλογές που σας προσφέρει η Τράπεζα όσον αφορά τη ρεαλιστικότητα υλοποίησής τους εκ μέρους σας.
3. να σας γνωστοποιείται από την Τράπεζα το δικαίωμα σας να απαντήσετε σχετικά με τις επιλογές που σας προτείνονται ή άλλως τεκμηριωμένα και επαρκώς να διαφωνήσετε.

Δήλωση / Συγκατάθεση

Με την παρούσα δηλώνω ότι έχω αναγνώσει, ενημερωθεί, αντιληφθεί πλήρως όλα τα ανωτέρω

……………………………………………………… ..……………………………….

Ονοματεπώνυμο Πελάτη / Επωνυμία Εταιρίας Αρ. Ταυτότητας / Εγγραφής

……………………….. ………………..

Υπογραφή Ημερομηνία

ΜΕΡΟΣ Β

ΚΑΤΑΣΤΑΣΗ ΠΡΟΣΩΠΙΚΩΝ ΟΙΚΟΝΟΜΙΚΩΝ ΣΤΟΙΧΕΙΩΝ (επισυνάπτεται)